ആരാണ് സ്റ്റാന് സ്വാമിയെ കൊന്നത്? മോദിയോട് മാര്പാപ്പയോട് ചോദ്യം മീനാ കന്തസാമിയുടെ തലക്കെട്ട് ഇന്ത്യന് പ്രധാനമന്ത്രി നരേന്ദ്ര മോദി മാര്പാപ്പയെ സന്ദര്ശിച്ചതുമായി ബന്ധപ്പെട്ട് വിമര്ശനവുമായി എഴുത്തുകാരിയും ആക്ടിവിസ്റ്റുമായ മീന കന്തസാമി. സ്്റ്റാന് സ്വാമിയെ ആരാണ് കൊലപ്പെടുത്തിയതെന്ന ചോദ്യമാണ് മോദിയും മാര്പാപ്പയും ഒന്നിച്ച് നില്ക്കുന്ന ചിത്രത്തിന് മീന കന്തസാമി നല്കിയത്. സ്വാതി ചതുര്വേദി ട്വീറ്റ് റീട്വീറ്റ് ചെയ്തായിരുന്നു വിമര്ശമനം. സ്റ്റാന് സ്വാമിയുടെ മരണത്തില് ബിജെപി സര്ക്കാരാണ് ഉത്തരവാദിയെന്ന് നേരത്തെയും വിമര്ശനങ്ങളുയര്ന്നിരുന്നു. 2020 ഒക്ടോബറില് നടന്ന എല്ഗര് പരിഷത്തിന്റെ മാവോയിസ്റ്റ് ബന്ധം ആരോപിച്ചായിരുന്നു ജെസ്യൂട്ട് പുരോഹിതനും ആദിവാസി മനുഷ്യാവകാശ പ്രവര്ത്തകനുമായിരുന്ന സ്റ്റാന് സ്വാമിയെ എന്ഐഎ അറസ്റ്റ് ചെയ്തത്. പാര്ക്കിന്സണ്സ് അടക്കം നിരവധി രോഗ ബാധിതനായിരുന്ന സ്വാമിയെ തലോജ ജയിലിലായിരുന്നു ദീര്ഘ കാലം കസ്റ്റഡിയില്വെച്ചിരുന്നത്. ഒടുവില് മെയ് 28ന് ജസ്റ്റിസ് ഷിന്ഡെയുടെ നേതൃത്വത്തിലുള്ള ബെഞ്ചിന്റെ ഉത്തരവ് പ്രകാരമാണ് മുംബൈയിലെ സര്ക്കാര് ആശുപത്രിയായ ജെ ജെ ആശുപത്രിയില് പ്രവേശിപ്പിക്കുകയും പിന്നീട് സ്വാമിയുടെ അപേക്ഷ പ്രകാരം സ്വകാര്യ ആശുപതിയായ ഹോളി ഫാമിലി ഹോസ്പിറ്റലിലേക്ക് മാറ്റുകയുമായിരുന്നു. ഇവിടെ വച്ചാണ് ഹൃദയാഘാതത്തെ തുടര്ന്ന് സ്റ്റാന് സ്വാമി മരണപ്പെടുന്നത്. സ്റ്റാന് സ്വാമിയെ ജയിലറയിലിട്ട് കൊന്നതാണെന്ന നേരത്തെ പ്രതിപക്ഷവും ശിവസേനയും ആരോപിച്ചിരുന്നു. ഒരു 84കാരനെ സര്ക്കാര് എന്തിനാണ് ഇത്രയും ഭയക്കുന്നതെന്ന ചോദ്യമെറിഞ്ഞുകൊണ്ടായിരുന്നു ബിജെപിക്കുനേരെ ശിവസേന എംപി സജ്ഞയ് റാവത്തിന്റെ വിമര്ശിച്ചത്. ഒരു 84കാരനായ വൃദ്ധന് വിചാരിച്ചാല് തകര്ക്കാന് പറ്റുന്നതാണോ ഇന്ത്യയുടെ ശക്തമായ അടിത്തറയെന്ന് ചോദിച്ച സജ്ഞയ് ഇവിടെ ഏകാധിപത്യന്റെ വേര് ആഴ്ന്നിറങ്ങിയിരിക്കുകയാണെന്നും കുറ്റപ്പെടുത്തി. ഹിറ്റ്ലറിന്റേയും മുസോളിനിയുടേയും മാനസിക നിലവാരത്തിലേക്ക് ഇന്ത്യയുടെ ഭരണകൂടം തരംതാഴരുതെന്നും സജ്ഞയ് റാവത്ത് അന്ന് ഓര്മ്മിപ്പിച്ചു.